Torup kirke (Halsnæs)

Torup kirke ligger i Torup Sogn, Halsnæs kommune i landsbyen Torup mellom Melby og Hundested i Nordsjælland, Danmark. Kirken er et hvelvet langhus med fire tilbygninger. Den er oppført på en tidligere offerplass en gang på 1100-tallet,Torup Kirke, torupsogn-hundested.dk. Besøkt 12. des. 2013  og var viet til St. Margrethe. Sydmuren samt to romanske vinduer fra den første kirkebygning kan stadig ses. På 1200-tallet tilkom klokketårnet, som ble delvist gjenoppført i 1839. 

 Inventar 
Innvendig ved et av de romanske vinduene, ses kalkmalerier fra ca. 1250, som blant annet forestiller en skjeggløs Olav den hellige. Ansiktet på korets krusifiks har semittiske trekk, og under en restaurering, fant man i dets hode en seddel med kunstnerens navn samt årstallet 1320.Torup Kirke, torupsogn-hundested.dk. Besøkt 12. des. 2013  Prekestolen og benkene er fra begynnelsen av 1600-tallet. I østveggen er murt inn en liksten fra 1535 over Herluf Trolles bror Niels Trolle samt dennes mor Kirstine Skave. 

Tilbygningen mot nord er fra 1746, og stammer fra Christian VIs tid og var oppført til bruk for soldatene som var stasjonert i området. 

Kirken er restaurert flere ganger, senest på 1980-tallet. I Torup sogn ligger også Lynæs kirke. 

 Referanser 

 Eksterne lenker 


Kategori:Kirker i Halsnæs
Kategori:Kirker i Helsingør stift
Kategori:Danske kirker fra 1100-tallet
Kategori:Tidligere katolske kirker i Danmark